Všeobecne záväzné nariadenie
hlavného mesta Slovenskej republiky Bratislavy
č. 3/2006
zo 6. júla 2006,
ktorým sa vyhlasuje záväzná časť územného plánu zóny Podhradie
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

§ 1
(1) Týmto všeobecne záväzným nariadením sa vyhlasuje záväzná časť územného plánu zóny Podhradie (ďalej len „územný plán zóny“). 
(2) Priestorové vymedzenie riešeného územia územného plánu zóny tvorí územie vymedzené z východu Rybným námestím, z juhu stredovou prúdnicou toku Dunaja, zo západu vyústením tunela pod Žižkovou ulicou a zo severu južným ohraničením parciel obytnej zástavby v Hradnom údolí, južnou líniou hradného opevnenia, Mikulášskou a Židovskou ulicou a západnou hranou námestia nad Dómom svätého Martina.

§ 2
Záväznú časť územného plánu zóny tvorí:
a)	Textová časť - záväzná časť, ktorá obsahuje zásady a regulatívy podrobnejšieho priestorového usporiadania a funkčného využívania pozemkov, stavieb a verejného dopravného a technického vybavenia územia, umiestnenia stavieb na jednotlivých pozemkoch a návrh verejnoprospešných stavieb a je uvedená v prílohe č. 1 tohto nariadenia,
b)	Grafická časť – záväzná časť, vrátane grafického vymedzenia verejnoprospešných stavieb
1.	výkres č.   4 Návrh dopravného riešenia,
2.	výkres č.   5 Návrh technického vybavenia,
3.	výkres č.   8 Regulácia územia - funkčné využitie,
4.	výkres č. 9a Regulácia územia - priestorové usporiadanie,
5.	výkres č. 9b Regulácia územia - priestorové usporiadanie, 
ktorá je uvedená v prílohe č. 2 tohto nariadenia.

§ 3
Dokumentácia schváleného územného plánu zóny Podhradie je uložená a možno do nej nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava - Staré Mesto a na Krajskom stavebnom úrade v Bratislave.

§ 4
Toto všeobecne záväzné nariadenie nadobúda účinnosť 1. septembra 2006.

Ing. Andrej Ďurkovský
primátor

Príloha č. 1
k  všeobecne záväznému nariadeniu 
č. 3/2006

ÚZEMNÝ PLÁN ZÓNY PODHRADIE

Textová časť

Záväzná časť

Príloha č. 2
k  všeobecne záväznému nariadeniu 
č. 3/2006

ÚZEMNÝ PLÁN ZÓNY PODHRADIE

grafická časť

Záväzná časť